Man ná 66 dae ter see gered | Maroela Media
Man ná 66 dae ter see gered
ŉ Man wat twee maande terug ter see vermis geraak het, is aan die kus van die Amerikaanse deelstaat Noord-Carolina op sy omgeslane seiljag gered.
Louis Jordan (37) is ure ná sy redding uit die hospitaal ontslaan. “Elke dag het ek gesê, asseblief Here, stuur vir my reën, stuur vir my water,” het Jordan aan WAVY-TV gesê. Volgens hom het hy oorleef deur reënwater op te vang en sy energie spaarsamig te gebruik.
Die bemanning van ŉ groot vragskip het Jordan Donderdagmiddag gewaar waar hy op sy omgeslane enkelmas-seiljag van sowat 11 m rondgedryf het. ŉ Helikopter het hom later van die skip na ŉ hospitaal vervoer. Volgens die kuswag kon Jordan ondanks ŉ skouerbesering vis vang en só oorleef.
Jordan het op die seiljag in ’n marina in Suid-Carolina gewoon. Hy het glo einde Januarie aan sy gesin gesê hy gaan visvang waarna hulle nie weer van hom gehoor het nie. Jordan het aan WAVY-TV gesê ŉ golf het tydens onweer sy seiljag getref waarna dit oorstroom is.
Babaseuntjie sonder neus gebore
Kenia-aanval: Vyf vas
Sy geloof het hom gered – sterkte vorentoe
Sy familie; is bly !
Hy het n storie wat hy eendag vir sy kleinkinders te kan vertel en die storie het n gelukkige einde.